— Կարող եք ուրախանալ, տղաներ։ Այսօր մեր դպրոցն է ընդունվել կալաբրիացի այս փոքրիկ իտալացին, Կալաբրիան ավելի քան հինգ հարյուր մղոն հեռու է այստեղից։ Կալաբրիան մեր հայրենիքի ամենագեղեցիկ գավառներից մեկն է, այնտեղ մեծ անտառներ ու բարձրաբերձ լեռներ կան։ Այնտեղ ապրում են խելացի ու անվեհեր մարդիկ։ Սիրեցեք հեռվից եկած ձեր եղբորը։ Նա ծնվել է փառապանծ մի երկրում, որն Իտալիային տվել է հռչակավոր շատ մարդիկ, լավ աշխատողներ ու խիզախ զինվորներ։ Սիրեցեք ձեր նոր ընկերոջը, որպեսզի նա չտխրի իր հայրենի քաղաքից հեռու։ Թող նա իմանա, որ իտալացի տղան իտալական ինչ դպրոց էլ ընդունվի, ամենուրեք եղբայրներ կգտնի։